Amser stori

Pwynt Iaith 1:  Dechrau Stori

Mae hi’n amser stori.
Pwy sy eisiau clywed stori?
Pwy sy’n dewis llyfr heddiw?
Pwy sy heb ddewis llyfr eto?

Ydy pawb yn … 	barod? 
dawel?				Ydyn.
gwrando?			Nac ydyn.
edrych?

’Dyn ni’n mynd i ddechrau.

	Darn 1
Arweinydd:	Nawr, blant, mae hi’n amser stori. Pwy sy eisiau clywed stori?
Plant: 		Fi!
Arweinydd: 	Pawb, da iawn chi. Pwy sy’n dewis llyfr heddiw?
Esther:		Fi:
Arweinydd: 	Iawn, Esther. Dyma’r llyfr. Ydy pawb yn barod? ‘Dyn ni’n mynd i ddechrau.




Pwynt Iaith 2: Beth …?/Be …?

Beth sy ar y clawr?			Tri mochyn bach!
Beth sy’n digwydd yn y stori?		Mae blaidd yn dod!

Pwynt Iaith 3: Pwy …?

Pwy ydy hwn?					Iestyn.
Pwy ydy hon?					Mari.

Pwy oedd yn hapus?				Sali Mali oedd yn hapus.
Pwy oedd y dyn cas?				Mr Crac.



	Darn 2
Arweinydd: 	Dan ni’n mynd i ddarllen stori’r Hugan Fach Goch. Ydy pawb yn barod?
Plant: 		Ydyn! 
Arweinydd: 	Gwrandewch yn astud. Beth ydy hon? Edrychwch ar y llyfr.
Ethan: 		Merch.
Arweinydd: 	Ie, da iawn Ethan, merch ydy hi.  Pwy ydy hi?
Alys: 		Hugan Fach Goch
Arweinydd: 	Ie, da iawn Alys, Yr Hugan Fach Goch ydy hi.



	
Pwynt Iaith 4: Sut …?

Sut mae e’n/o’n teimlo? 		Hapus.
Sut mae hi’n teimlo?			Ofnus.
Sut maen nhw’n teimlo?		Crac.


	Darn 3
Arweinydd: 	Dyma Hugan Fach goch yn cerdded drwy’r goedwig. Sut mae hi’n teimlo?
Harri:  		Hapus.
Arweinydd: 	Ydy, Harri, mae hi’n hapus. Mae hi’n mynd i weld Mam-gu. Nawr, beth sy yn y llun?
Jac: 		Blaidd.
Arweinydd: 	Da iawn, Jac, blaidd sy yn y llun. Sut mae Hugan Fach Goch yn teimlo nawr?
Harri: 		Ofnus.
Arweinydd: 	Ydy, mae hi’n ofnus.




Pwynt Iaith 5: Gorffen darllen y stori

Wyt ti’n hoffi’r llyfr?				Ydw/Nac ydw.
Wyt ti’n hoffi’r cymeriadau?

Ydych chi’n hoffi’r stori?			Ydyn.
Ydych chi’n hoffi’r lluniau?		Nac ydyn.

Pwynt Iaith 6:  Hoffet/liciet ti?

Hoffet ti ddal y llyfr, Siôn?			Hoffwn.
Beth hoffet ti ddarllen nesaf?		Magi Ann.


Hoffech chi gael y stori eto?			Plîs!
Beth hoffech chi wneud nesaf?		Cael diod!

Hoffwn i ddarllen stori i chi fory hefyd!

Geirfa	

	Enwau gwrywaidd

	blaidd/bleiddiaid

	clawr

	cymeriad/dau

	llun/iau

	llyfr/au



	Enwau benywaidd

	coedwig/oedd

	merch/ed

	stori/straeon



	Berfau

	cerdded

	clywed

	darllen

	dewis

	dechrau

	digwydd

	edrych

	gwrando

	hoffi 

	teimlo



	Ansoddeiriau

	astud

	crac

	hapus 

	ofnus

	parod

	tawel






Gramadeg

	Cadarnhaol
	Cwestiwn
	Negyddol

	Hoffwn i
	Hoffwn i?
	Hoffwn i ddim

	Hoffet ti
	Hoffet ti?
	Hoffet ti ddim

	Hoffai e
	Hoffai e?
	Hoffai e ddim

	Hoffai hi
	Hoffai hi?
	Hoffai hi ddim

	Hoffen ni
	Hoffen ni?
	Hoffen ni ddim

	Hoffech chi
	Hoffech chi?
	Hoffech chi ddim

	Hoffen nhw
	Hoffen nhw?
	Hoffen nhw ddim





Cofiwch am y treiglad meddal, e.e.	
  	Hoffwn i fynd.			

Hefyd:
	Hoffwn i fod wedi.		

Ond, does dim treiglad meddal gyda’r negyddol ‘ddim’, e.e.	
Hoffai hi ddim mynd.		



Gweithgareddau

1. Dewiswch un o’ch hoff lyfrau i’w darllen i’r plant. Darllenwch y llyfr gan baratoi un neu ddau gwestiwn ar bob tudalen o’r llyfr.
2. Defnyddiwch y geiriau neu’r ymadroddion mewn cwestiynau. Rhaid i’r person ar eich chwith ateb y cwestiwn cyn taflu’r dis a gofyn y cwestiwn nesaf. 

	Hoffwn i
	astud
	Be sy

	Sut mae
	Pwy sy?
	cymeriad

	
	clawr
	Pwy ydy?




3. Rhowch y geiriau hyn yn y golofn gywir:

Diflas  swil   tedi  doli  car  bocs  llyfn  
castell  draig sgipio  môr  morfil  aderyn  
tudalen  cerdded  anodd  coginio


	Enwau gwrywaidd
	Enwau benywaidd
	Berfau
	Ansoddeiriau

	
	
	
	



















Gweithgareddau yn y lleoliad

1. Darllenwch stori i’r plant gan ofyn o leiaf dri chwestiwn ar bob tudalen.
2. [bookmark: _gjdgxs]Meddyliwch am y cwestiynau rydych chi’n eu defnyddio amlaf wrth ddarllen stori. Gwnewch restr ohonyn nhw a’r atebion cywir sy’n cyd-fynd â nhw, e.e. ‘Ydy’r ffermwyr yn y cae?’ Ateb: ‘Ydy’/ ‘Nac ydy’.


Gweithgaredd rhyngweithiol

1. Cysylltwch yr atebion â’r cwestiynau.

Ydy pawb yn gwrando?		
Hoffet ti ddal y llyfr, Siôn?		
Wyt ti’n hoffi’r llyfr?		

[bookmark: _GoBack]Ydyn.  Nac ydw.  Hoffwn. 






